এলিমিনেশন চেম্বার (২০১৯)

এলিমিনেশন চেম্বার (জার্মানিতে নো এস্কেপ নামেও পরিচিত) একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন এবং ২০৫ লাইভের জন্য প্রযোজনা করেছিল। এই অনুষ্ঠানটি ২০১৯ সালের ১৭ই ফেব্রুয়ারি তারিখে মার্কিন যুক্তরাষ্ট্রের টেক্সাসের হিউস্টনের টয়োটা সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এলিমিনেশন চেম্বার কালানুক্রমিকের অধীনে প্রচারিত নবম অনুষ্ঠান ছিল।

প্রাক-প্রদর্শনে একটি সহ মূল অনুষ্ঠান মিলিয়ে মোট ৭টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে ড্যানিয়েল ব্রায়ান ডাব্লিউডাব্লিউই চ্যাম্পিয়নশিপের জন্য আয়োজিত এলিমিনেশন চেম্বার ম্যাচে এ জে স্টাইলস, সামোয়া জো, কফি কিংস্টন, র‌্যান্ডি অরটন এবং জেফ হার্ডিকে হারিয়েছে। অন্যান্য শীর্ষস্থানীয় ম্যাচে, দ্য বস 'এন' হাগ কানেকশন (বেইলি এবং সাশা ব্যাংকস) ডাব্লিউডাব্লিউই নারী ট্যাগ টিম চ্যাম্পিয়নশিপের জন্য আয়োজিত নারীদের এলিমিনেশন চেম্বার ম্যাচে কারমেলা এবং ন্যাওমি, ম্যান্ডি রোজ এবং সোনিয়া ডেভিল, নিয়া জ্যাক্স এবং তামিনা, দ্য আইকনিকস (বিলি কে এবং পেইটন রয়েস) এবং দ্য রিওট স্কোয়াডকে (লিভ মরগান এবং স্যারা লোগান), ফিন ব্যালর ডাব্লিউডাব্লিউই আন্তঃমহাদেশীয় চ্যাম্পিয়নশিপের জন্য আয়োজিত টু-অন -ওয়ান হ্যান্ডিক্যাপ ম্যাচে ববি লাশলি এবং লিও রাশকে এবং রোন্ডা রাউজি ডাব্লিউডাব্লিউই র নারী চ্যাম্পিয়নশিপ ম্যাচে রুবি রিওটকে হারিয়েছে।

 কাহিনী 
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইয়ের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইয়ের সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।

 পটভূমি 
এলিমিনেশন চেম্বার হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের ফেব্রুয়ারি মাসে অনুষ্ঠিত হয়। ২০০৯ সালের শেষের দিকে, ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের প্রাতিষ্ঠানিক ওয়েবসাইটে একটি জরিপ পরিচালনা করে; যেখানে ভক্তরা ২০১০ সালের ফেব্রুয়ারি মাসের প্রতি-দর্শনে-পরিশোধের (পিপিভি) জন্য একটি নামটি নির্ধারণ করার সুযোগ পায়। পছন্দগুলোর মধ্যে ছিল: এলিমিনেশন চেম্বার, হেভি মেটাল, ব্যাটেল চেম্বার, চেম্বার অব কনফ্লিক্ট এবং নো ওয়ে আউট (যা পূর্ববর্তী এলিমিনেশন চেম্বার-ভিত্তিক অনুষ্ঠানের নাম ছিল)। উক্ত জরিপে এলিমিনেশন চেম্বার নামটি জয়লাভ করেছিল, তবে অনুষ্ঠানটি বর্তমানেও জার্মানিতে "নো ওয়ে আউট" হিসেবে প্রচারিত হয়, কেননা এটি আশঙ্কা করা হয়েছিল যে "এলিমিনেশন চেম্বার" নামটি মানুষকে ইহুদি গণহত্যার সময় ব্যবহৃত গ্যাস চেম্বারগুলোর কথা মনে করিয়ে দিতে পারে। শুধুমাত্র ২০১১ সালের জন্য, জার্মান সম্প্রচারের ক্ষেত্রে এটির নামকরণ "নো এস্কেপ" করা হয়েছিল।

এই অনুষ্ঠানের ধারণাটি হচ্ছে প্রতিটি অনুষ্ঠানের মূল আকর্ষণ হবে এলিমিনেশন চেম্বারে মধ্যকার আয়োজিত ম্যাচ। এলিমিনেশন চেম্বার ম্যাচটি মূলত ২০০২ সালে তৈরি করা হয়েছিল এবং পূর্ববর্তী নো ওয়ে আউট অনুষ্ঠানসহ অন্যান্য বিভিন্ন প্রতি-দর্শনে-পরিশোধে অনুষ্ঠিত হয়েছিল। এই চেম্বারটি হচ্ছে ইস্পাতের এক বৃত্তাকার খাঁচা, যা আংটিটিকে ঘিরে চেইন এবং গার্ডার নিয়ে গঠিত। চেম্বারের মধ্যে চারটি পড সংযুক্ত রয়েছে, প্রতিটি রিং পোস্টের পিছনে একটি, যা রিংটির বাইরের চারপাশে একটি ইস্পাত প্ল্যাটফর্মে রয়েছে। সাধারণত ছয়জন কুস্তিগির এই ম্যাচে প্রতিদ্বন্দ্বিতা করে; দুইজন কুস্তিগির ম্যাচ শুরু করে এবং বাকিরা চারটি পডের মধ্যে আবদ্ধ থাকে এবং নির্দিষ্ট সময়ের ব্যবধানে এলোমেলোভাবে ম্যাচে প্রবেশ করে। কুস্তিগিরদের কেবল পিনফল অথবা সাবমিশনের মাধ্যমে নির্মূল করা যেতে পারে এবং সর্বশেষ কুস্তিগির বিজয়ী হন।

 ফলাফল 

 নারী ট্যাগ টিম এলিমিনেশন চেম্বার ম্যাচ 
কুস্তিগির (দল)প্রবেশসময়  ন্যাওমি(কারমেলা এবং ন্যাওমি) ৫ বিলি কে এবং পেইটন রয়েস পিনফল ১৭:১০  বিলি কে এবং পেইটন রয়েস(দ্য আইকনিকস) ৪তামিনা পিনফল ২০:১৫  লিভ মরগান এবং স্যারা লোগান(দ্য রিওট স্কোয়াড) ৩ তামিনা পিনফল ২৫:০৫  তামিনা(নিয়া জ্যাক্স এবং তামিনা) ৬ সাশা ব্যাংকস, বেইলি,ম্যান্ডি রোজ এবং সোনিয়া ডেভিল পিনফল ২৭:০৫  সোনিয়া ডেভিল(ম্যান্ডি রোজ এবং সোনিয়া ডেভিল) ১ সাশা ব্যাংকস সাবমিশন ৩৩:০০  বেইলি এবং সাশা ব্যাংকস(দ্য বস 'এন' হাগ কানেকশন) ২

 ডাব্লিউডাব্লিউই চ্যাম্পিয়নশিপ এলিমিনেশন চেম্বার ম্যাচ 
কুস্তিগিরপ্রবেশসময়  সামোয়া জো ১ এ জে স্টাইলস পিনফল ১৪:৩৫  জেফ হার্ডি ৫ ড্যানিয়েল ব্রায়ান পিনফল ১৮:০০  এ জে স্টাইলস ৪ র‌্যান্ডি অরটন পিনফল ২২:২৫  র‌্যান্ডি অরটন ৬ কফি কিংস্টন পিনফল ২৪:০৫  কফি কিংস্টন ৩ ড্যানিয়েল ব্রায়ান পিনফল ৩৬:৪০  ড্যানিয়েল ব্রায়ান ২

 নোট 

 তথ্যসূত্র 

 বহিঃসংযোগ 


বিষয়শ্রেণী:ডাব্লিউডাব্লিউই এলিমিনেশন চেম্বার
বিষয়শ্রেণী:২০১৯-এ ডাব্লিউডাব্লিউই নেটওয়ার্কের অনুষ্ঠান
বিষয়শ্রেণী:২০১৯-এ ডাব্লিউডাব্লিউই প্রতি-দর্শনে-পরিশোধ অনুষ্ঠান
বিষয়শ্রেণী:২০১৯-এ টেক্সাস
বিষয়শ্রেণী:ফেব্রুয়ারি ২০১৯-এ মার্কিন যুক্তরাষ্ট্রে ঘটনা
বিষয়শ্রেণী:হিউস্টনে ঘটনা
বিষয়শ্রেণী:হিউস্টনে পেশাদার কুস্তি